برغوث القط

برغوث القط (الاسم العلمى: Ctenocephalides felis) هوا نوع من الحشرات بيتبع راسى الامشاط.

 دورة الحياة 
تمر دورة حياة برغوث القطط بأربع أطوار: البيض، اليرقة، العذراء، الحشرة البالغة. ولازم تتغذى الحشرة البالغة على الدم علشان تكون قادرة على التكاثر و إنتاج البيض. و ممكن تعيش الحشرة البالغة على الحيوان لمدة سنتين وتبدأ إنتاج البيض بعد أسبوع واحد من إيجاد العائل أو الحيوان.

1- البيض

بعد ما تحصل الحشرة البالغة على وجبة كافية من دم الحيوان تبتدى فى إنتاج البيض وممكن تعطى حوالى 30 بيضة فى اليوم الواحد. وتقوم بوضع البيض واحدة ورا التانية كل ساعة لحد نهاية فترة حياتها. وممكن تعطى الحشرة الواحدة يقارب من 2000 الى 8000 بيضة طول فترة حياتها. يسقط البيض من على الحيوان لالأرض، ويفضل البيض من 2 الى 7 أسابيع علشان يفقس و تطلع اليرقة. يزداد معدل فقس البيض عند درجة حرارة 27 ºم ورطوبة اكتر من 50%.

2- اليرقة

يصل طول اليرقة ل2 مم و تتأثر بالاضاءة وبتحب الأماكن الحارة والرطبة زى التربة وتعيش فى معدل رطوبة للتربة ما بين 1 الى 10 % لكن تتأثر بالبرودة والتجمد. تتغذى اليرقة على المواد العضوية لكن احسن غذاء ليها هو بقايا الدم اللى بتخرج مع فضلات الحشرة البالغة واللى بيقع حوالين المكان اللى عايشة فيه القطة.وبكده بتلعب الحشرة البالغة دور مهم جدا فى معيشة وبقاء اليرقات.

3- العذراء

تدخل يرقات البراغيث فى أربع مراحل من التطور قبل ما تدخل فى طور الشرنقة وتطلع العذراء. الشرنقة مادة لاصقة وعليها طبقة خارجية تحميها من الأوساخ والغبار اللى فى الجو حواليها. تعتمد العذراء بشكل كبير على الحرارة والرطوبة وتستغرق من اسبوع الى شوية اسابيع علشان تتحول لطور الحشرة البالغة.

4- الحشرة البالغة

الحشرة البالغة بتعرف مكان الحيوان عن طريق الضوء والظل واحساسها بحرارة الحيوان وزيادة معدل تانى اكسيد الكربون اللى بره من الحيوان. اول لما تلاقى الحيوان تقفز حشرة البرغوث عليه علشان تبتدى تتغذى على دم الحيوان بعد دقائق معدودة.

 أعراض إصابة القطط بالبراغيث 
أهم الأعراض اللى بتظهر على الحيوان المصاب هي: الهرش والحكة بإستمرار، محاولة تنظيف القطة لنفسها لفترات طويلة، زيادة القشرة فى شعر الحيوان، حساسية واحمرار فى الجلد، تلف وسقوط الشعر، الأنيميا وده لان البراغيث بتتغذى على دم الحيوان وعلشان كده بتظهر أعراض الإجهاد والتعب على الحيوان. وممكن تعرف ان الحيوان بيعانى من الأنميا من خلال لون اللثة اللى بيكون لونها فاتح او باهت.  كمان ممكن تشوف البراغيث نفسها على شعر الحيوان وبتظهر أكتر مع تمشيط شعر الحيوان على قطعة قماش بيضاء بمشط فتحاته ضيقة.

 لينكات برانيه 

 مصادر 

تصنيف:كائن
تصنيف:نوع من الحشرات
تصنيف:راسى الامشاط